Document ID: 32008R0058

UREDBA KOMISIJE (ES) št. 58/2008
z dne 24. januarja 2008
o spremembi Uredbe (ES) št. 712/2007 o odprtju stalnega javnega razpisa za ponovno prodajo žit iz zalog intervencijskih agencij držav članic na trgu Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1), in zlasti člena 6 Uredbe,
ob upoštevanju naslednjega:
(1)
Z Uredbo Komisije (ES) št. 712/2007 (2) so bili odprti stalni javni razpisi za ponovno prodajo žit iz zalog intervencijskih agencij držav članic na trgu Skupnosti. Člen 2 navedene uredbe določa, da morajo ponudniki ob predložitvi ponudb priložiti varščino 10 EUR na tono ne glede na drugi pododstavek člena 13(4) Uredbe Komisije (EGS) št. 2131/93 z dne 28. julija 1993 o postopku in pogojih prodaje žit iz intervencijskih agencij (3).
(2)
Cene žit na trgu Skupnosti so se od začetka tržnega leta 2007/2008 na splošno zelo povečale. Vendar to povečanje ni stalno, opažena so znatna nihanja teh cen, tako da včasih obstaja zelo pomemben razkorak med cenami na trgu Skupnosti ob padcu in ceno, po kateri se proizvodi prodajajo v okviru javnega razpisa ob odpremi iz intervencijskih zalog. Upoštevajoč ta razkorak, se ugotavlja, da ponudniki iz javnih razpisov ne prevzamejo dodeljenih serij. Ugotavlja se, da sedaj določena varščina 10 EUR na tono ni zadostna, da bi zagotavljala prevzem serij. Da bi se izognili takemu stanju in omogočili učinkovito delovanje javnega razpisa, ki ga zajema Uredba (ES) št. 712/2007, je treba navedeno varščino zvišati.
(3)
Uredbo (ES) št. 712/2007 je zato treba spremeniti.
(4)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
Člen 2 Uredbe (ES) št. 712/2007 se nadomesti z naslednjim:
„Člen 2
Prodaja iz člena 1 se opravi pod pogoji iz Uredbe (EGS) št. 2131/93. Ne glede na drugi pododstavek člena 13(4) navedene uredbe pa je pri razpisu določena varščina 25 EUR na tono.“
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. januarja 2008

Labels: 3
17
18